# পঠনবিকার
সংক্ষিপ্ত ইউআরএল

| পঠনবিকার |
| --- |
| প্রতিশব্দ | শব্দান্ধতা |
|  |
| গ্রিক ভাষার পঠনবিকারগ্রস্ত ব্যক্তির হাতের লেখা |
| বিশেষত্ব | স্নায়ুরোগবিজ্ঞান, শিশুরোগবিজ্ঞান |
| লক্ষণ | পড়তে সমস্যা |
| রোগের সূত্রপাত | বিদ্যালয়গামী বয়সে |
| প্রকারভেদ | পৃষ্ঠদেশীয় পঠনবিকার |
| কারণ | বংশাণুগত ও পরিবেশত উপাদানের আন্তঃক্রিয়া |
| ঝুঁকির কারণ | পারিবারিক ইতিহাস, মনোযোগের অভাবজনিত অতিসক্রিয়তা বিকার |
| রোগনির্ণয়ের পদ্ধতি | স্মৃতি, দৃষ্টিশক্তি, বানান ও পঠনদক্ষতার উপরে ধারাবাহিক কিছু পরীক্ষা |
| পার্থক্যমূলক রোগনির্ণয় | শ্রুতি বা দৃষ্টি সমস্যা, অপর্যাপ্ত প্রশিক্ষণ |
| চিকিৎসা | শিক্ষণ পদ্ধতির অভিযোজন |
| সংঘটনের হার | ৩–৭% |

**পঠনবিকার** একটি দীর্ঘস্থায়ী স্নায়বিক বিকার যাতে আক্রান্ত ব্যক্তি স্বাভাবিক বুদ্ধিমত্তার অধিকারী হওয়া সত্ত্বেও কোনও কিছু পড়তে বা বানান করতে অক্ষম হয় বা এসব কাজ করতে বড় ধরনের ঝামেলার শিকার হয়। একে ইংরেজি পরিভাষায় **ডিসলেক্সিয়া** (Dyslexia) বা **রিডিং ডিজর্ডার** (Reading disorder) বলে। পঠনবিকারের মাত্রা একেকজন আক্রান্ত ব্যক্তির জন্য একেক রকম হয় এতে আক্রান্ত ব্যক্তি চিত্রলৈখিক প্রতীক, বিশেষ ভাষিক প্রতীক যেমন বর্ণ, অক্ষর, ইত্যাদি শনাক্ত করতে ও মস্তিষ্কে প্রক্রিয়াজাত করতে বাধাগ্রস্ত হয়। অত্যন্ত নিম্নমানের পঠন দক্ষতা, শব্দের বানান করতে সমস্যা, স্বাভাবিক দ্রুতিতে পঠনে অক্ষমতা, লেখার সময় শব্দ ও বর্ণের ক্রম উলটে ফেলা, অপাঠ্য হাতের লেখা, মনে মনে শব্দ উচ্চারণ করায় অপারগতা, উচ্চস্বরে পড়ার সময় উচ্চারণে সমস্যা, পঠিত বিষয়বস্তুর অর্থ না বোঝা, ইত্যাদি এই বিকারের কিছু লক্ষণ, যেগুলি সাধারণত প্রাথমিক শৈশবকালীন বছরগুলিতে বিদ্যালয়ে প্রকাশ পায়।

পঠনবিকার অনৈচ্ছিক, এই বিকারে আক্রান্ত ব্যক্তিদের শেখার স্বাভাবিক আগ্রহ থাকে। পঠনবিকারগ্রস্ত ব্যক্তিদের মধ্যে স্বাভাবিকের চেয়ে উচ্চহারে মনোযোগের অভাবজনিত অতিসক্রিয়তা বিকার (Attention deficit hyperactivity disorder, সংক্ষেপে ADHD), বিকাশমূলক ভাষাবিকার (Developmental language disorder), ও সংখ্যা গণনায় সমস্যা (Dyscalculia) পরিলক্ষিত হয়।

বংশাণুগত ও পরিবেশগত উপাদানসমূহের মধ্যকার আন্তঃক্রিয়ার কারণে পঠনবিকার ঘটে বলে বিশ্বাস করা হয়। কিছু কিছু ক্ষেত্রে এই বিকারটি বংশানুক্রমে উত্তরাধিকার সূত্রে অর্জিত হতে পারে। এর বিপরীতে যদি কোনও চোটজনিত মস্তিষ্ক জখম (traumatic brain injury), সন্ন্যাসরোগ (stroke), বা চিত্তভ্রংশের (dementia) কারণে পঠনবিকার ঘটে, তাহলে সেটিকে "অর্জিত পঠনবিকার" (Acquired dyslexia) বলে। পঠনবিকারগ্রস্ত ব্যক্তিদের মস্তিষ্কের পঠন-সংক্রান্ত ও ভাষিক প্রক্রিয়াজাতকরণ সংক্রান্ত স্নায়ুপথগুলিতে অস্বাভাবিকতার সন্ধান পাওয়া গিয়েছে। স্মৃতি, দৃষ্টিশক্তি, বানান ও পঠনদক্ষতার উপরে ধারাবাহিক কিছু পরীক্ষার মাধ্যমে পঠনবিকার নির্ণয় করা হয়। শ্রুতি সমস্যা বা দৃষ্টি সমস্যা, অপর্যাপ্ত প্রশিক্ষণ বা সুযোগের অভাবের কারণে সৃষ্ট পঠনে অসুবিধা থেকে পঠনবিকার পৃথক একটি বৈকল্য।

আগেভাগে শনাক্ত হলে এবং পঠন শিক্ষণে বিশেষায়িত দৃষ্টিভঙ্গির সহায়তা নিলে বেশিরভাগ পঠনবিকারগ্রস্ত শিশুকেই পঠন শেখানো সম্ভব। এজন্য পঠনবিকারগ্রস্ত ব্যক্তিটির চাহিদা অনুযায়ী শিক্ষণ পদ্ধতিতে অভিযোজন ঘটাতে হয় (খাপ খাইয়ে নিতে হয়)। যদিও এতে পঠনবিকারের মূলগত কারণের সমাধা হয় না, তা সত্ত্বেও এর ফলে এ-সংক্রান্ত উপসর্গগুলির মাত্রা বা ক্ষতি হ্রাস পেতে পারে। দৃষ্টিকে লক্ষ্য করে প্রদত্ত চিকিৎসাগুলি কার্যকর হয় না। পঠনবিকার অতিসাধারণ একটি শিখন প্রতিবন্ধিতা (learning disability) যা বিশ্বের সর্বত্র বিরাজমান। যেকোনও জনসমষ্টির ৩-৭% ব্যক্তি এর শিকার হয়ে থাকে। তবে কোনও জনসম্প্রদায়ের সর্বোচ্চ ২০% (প্রতি ৫ জনে ১ জন) কোনও না কোনও মাত্রায় পঠনবিকারজনিত লক্ষণ-উপসর্গ প্রকাশ করতে পারে। পুরুষদের মধ্যে পঠনবিকার বেশী ধরা পড়লেও বিশেষজ্ঞদের মতে এটি পুরুষ ও নারী উভয়কেই সমভাবে আক্রান্ত করে। কারও কারও মতে পঠনবিকারকে বৈকল্য বা বিকার হিসেবে গণ্য না করে একটি ভিন্ন উপায়ে শিখন হিসেবে গণ্য করাই শ্রেয়, যার সুবিধা-অসুবিধা দুই=ই বিদ্যমান।

যখন কোনও অতীতে স্বাভাবিকভাবে পঠনক্ষম ব্যক্তি পঠনক্ষমতা হারায়, তখন তাকে "শব্দান্ধতা" বা "শব্দবোধহীনতা" (ইংরেজি: Alexia অ্যালেক্সিয়া) বলে।

## আরও দেখুন

* গণনাবিকার (Dyscalculia), সংখ্যা ও গণিত অনুধাবনে অসুবিধা
* পড়তে শেখা
* অর্টন-গিলিংহাম

## তথ্যসূত্র

## আরও পড়ুন

* Ramus F, Altarelli I, Jednoróg K, Zhao J, Scotto di Covella L (জানুয়ারি ২০১৮)। "Neuroanatomy of developmental dyslexia: Pitfalls and promise"। *Neuroscience and Biobehavioral Reviews*। **৮৪**: ৪৩৪–৪৫২। ডিওআই:10.1016/j.neubiorev.2017.08.001। পিএমআইডি 28797557। এস২সিআইডি 33176236।
* Beaton A (১৪ অক্টোবর ২০০৪)। *Dyslexia, Reading and the Brain: A Sourcebook of Psychological and Biological Research*। Psychology Press। আইএসবিএন ৯৭৮-১-১৩৫-৪২২৭৫-২।
* Miles TR (৪ আগস্ট ২০০৬)। *Fifty Years in Dyslexia Research*। Wiley। আইএসবিএন ৯৭৮-০-৪৭০-০২৭৪৭-৯।
* Reid G, Fawcett A (১২ মে ২০০৮)। *Dyslexia in Context: Research, Policy and Practice*। John Wiley & Sons। আইএসবিএন ৯৭৮-০-৪৭০-৭৭৮০১-২।
* Thomson M (১৮ মার্চ ২০০৯)। *The Psychology of Dyslexia: A Handbook for Teachers with Case Studies*। John Wiley & Sons। আইএসবিএন ৯৭৮-০-৪৭০-৭৪১৯৭-৯।
* Reid G (১৭ মার্চ ২০১১)। *Dyslexia* (3 সংস্করণ)। A&C Black। আইএসবিএন ৯৭৮-১-৪৪১১-৬৫৮৫-৫।
* Selikowitz M (২ জুলাই ২০১২)। *Dyslexia and Other Learning Difficulties*। Oxford University Press। আইএসবিএন ৯৭৮-০-১৯-৯৬৯১৭৭-৭।
* Ellis AW (২৫ ফেব্রুয়ারি ২০১৪)। *Reading, Writing and Dyslexia: A Cognitive Analysis*। Psychology Press। আইএসবিএন ৯৭৮-১-৩১৭-৭১৬৩০-৩।
* Elliott JG, Grigorenko EL (২৪ মার্চ ২০১৪)। *The Dyslexia Debate*। Cambridge University Press। আইএসবিএন ৯৭৮-০-৫২১-১১৯৮৬-৩।
* Agnew S, Stewart J, Redgrave S (৮ অক্টোবর ২০১৪)। *Dyslexia and Us: A collection of personal stories*। Andrews UK Limited। আইএসবিএন ৯৭৮-১-৭৮৩৩৩-২৫০-২।
* Norton ES, Beach SD, Gabrieli JD (ফেব্রুয়ারি ২০১৫)। "Neurobiology of dyslexia"। *Current Opinion in Neurobiology*। **৩০**: ৭৩–৮। ডিওআই:10.1016/j.conb.2014.09.007। এইচডিএল:1721.1/102416। পিএমসি 4293303। পিএমআইডি 25290881।
* Serrallach B, Groß C, Bernhofs V, Engelmann D, Benner J, Gündert N, Blatow M, Wengenroth M, Seitz A, Brunner M, Seither S, Parncutt R, Schneider P, Seither-Preisler A (২০১৬)। "Neural Biomarkers for Dyslexia, ADHD, and ADD in the Auditory Cortex of Children"। *Frontiers in Neuroscience*। **১০**: ৩২৪। ডিওআই:10.3389/fnins.2016.00324। পিএমসি 4945653। পিএমআইডি 27471442।`{{সাময়িকী উদ্ধৃতি}}`: উদ্ধৃতি শৈলী রক্ষণাবেক্ষণ: পতাকাভুক্ত নয় এমন বিনামূল্যে ডিওআই (লিঙ্ক)
* Shao S, Niu Y, Zhang X, Kong R, Wang J, Liu L, Luo X, Zhang J, Song R (জুলাই ২০১৬)। "Opposite Associations between Individual KIAA0319 Polymorphisms and Developmental Dyslexia Risk across Populations: A Stratified Meta-Analysis by the Study Population"। *Scientific Reports*। **৬**: ৩০৪৫৪। বিবকোড:2016NatSR...630454S। ডিওআই:10.1038/srep30454। পিএমসি 4964335। পিএমআইডি 27464509।
* Brewer CC, Zalewski CK, King KA, Zobay O, Riley A, Ferguson MA, Bird JE, McCabe MM, Hood LJ, Drayna D, Griffith AJ, Morell RJ, Friedman TB, Moore DR (আগস্ট ২০১৬)। "Heritability of non-speech auditory processing skills"। *European Journal of Human Genetics*। **২৪** (8): ১১৩৭–৪৪। ডিওআই:10.1038/ejhg.2015.277। পিএমসি 4872837। পিএমআইডি 26883091।
* Mascheretti S, De Luca A, Trezzi V, Peruzzo D, Nordio A, Marino C, Arrigoni F (জানুয়ারি ২০১৭)। "Neurogenetics of developmental dyslexia: from genes to behavior through brain neuroimaging and cognitive and sensorial mechanisms"। *Translational Psychiatry*। **৭** (1): e৯৮৭। ডিওআই:10.1038/tp.2016.240। পিএমসি 5545717। পিএমআইডি 28045463।
* Fraga González G, Žarić G, Tijms J, Bonte M, van der Molen MW (জানুয়ারি ২০১৭)। "Contributions of Letter-Speech Sound Learning and Visual Print Tuning to Reading Improvement: Evidence from Brain Potential and Dyslexia Training Studies"। *Brain Sciences*। **৭** (1): ১০। ডিওআই:10.3390/brainsci7010010। পিএমসি 5297299। পিএমআইডি 28106790।`{{সাময়িকী উদ্ধৃতি}}`: উদ্ধৃতি শৈলী রক্ষণাবেক্ষণ: পতাকাভুক্ত নয় এমন বিনামূল্যে ডিওআই (লিঙ্ক)
* Rudov A, Rocchi MB, Accorsi A, Spada G, Procopio AD, Olivieri F, Rippo MR, Albertini MC (অক্টোবর ২০১৩)। "Putative miRNAs for the diagnosis of dyslexia, dyspraxia, and specific language impairment"। *Epigenetics*। **৮** (10): ১০২৩–৯। ডিওআই:10.4161/epi.26026। পিএমসি 3891682। পিএমআইডি 23949389।
* Vágvölgyi R, Coldea A, Dresler T, Schrader J, Nuerk HC (২০১৬)। "A Review about Functional Illiteracy: Definition, Cognitive, Linguistic, and Numerical Aspects"। *Frontiers in Psychology*। **৭**: ১৬১৭। ডিওআই:10.3389/fpsyg.2016.01617। পিএমসি 5102880। পিএমআইডি 27891100।`{{সাময়িকী উদ্ধৃতি}}`: উদ্ধৃতি শৈলী রক্ষণাবেক্ষণ: পতাকাভুক্ত নয় এমন বিনামূল্যে ডিওআই (লিঙ্ক)

## বহিঃসংযোগ

|  |  |
| --- | --- |
| শ্রেণীবিন্যাস | উ* **আইসিডি-১০**: F৮১.০ (developmental), R৪৮.০
* **আইসিডি-৯-সিএম**: ৩১৫.০২
* **ওএমআইএম**: 127700
* **মেশ**: D004410
* **ডিজিসডিবি**: 4016
 |
| বহিঃস্থ তথ্যসংস্থান | * **মেডলাইনপ্লাস**: 001406
* **ইমেডিসিন**: article/1835801
* **পেশেন্ট ইউকে**:
পঠনবিকার
* **স্কলিয়া**: Q132971
 |